[{"text_idx": "#000004", "text": "Bydd cynllun y Cyngor i ehangu addysg ddwyieithog yn daith raddol dros 10 mlynedd"}, {"text_idx": "#000008", "text": "Mae\u2019r cynllun yn dangos sut y bydd y cyngor yn datblygu darpariaeth Gymraeg mewn ysgolion yn seiliedig ar y canlyniadau a\u2019r targedau a bennwyd gan Lywodraeth Cymru."}, {"text_idx": "#000009", "text": "Rhaid i bob cyngor ledled Cymru gyflwyno cynlluniau addysg Gymraeg 10 mlynedd i Lywodraeth Cymru er mwyn cyrraedd ei tharged o filiwn o siaradwyr Cymraeg erbyn 2050."}, {"text_idx": "#000011", "text": "Dywedodd y Cabinet ei bod yn bwysig i\u2019r cyngor ddarparu mwy o gyfleoedd i fod yn ddwyieithog a chyfeiriodd at y manteision amrywiol a ddaw yn ei sgil \u2013 o gyrhaeddiad addysgol i gyflogadwyedd ac iechyd."}, {"text_idx": "#000012", "text": "Dywedodd yr Aelod Cabinet dros Addysg a\u2019r Gymraeg, y Cynghorydd Glynog Davies, mai\u2019r nod oedd cyrraedd a rhagori ar y targed a bennwyd gan Lywodraeth Cymru ar ganran y disgyblion o Sir Gaerfyrddin sy\u2019n derbyn eu haddysg drwy gyfrwng y Gymraeg erbyn 2032 (10-14%)."}, {"text_idx": "#000014", "text": "Dywedodd: \u201cRydym am adeiladu ar y cynnydd a wnaed yn narpariaeth addysg y blynyddoedd cynnar, ac mae fy uchelgais yn glir \u2013 cyfle cyfartal ar draws y sir."}, {"text_idx": "#000019", "text": "\u201cAr yr un pryd, mae angen i ni roi hyder i blant a phobl ifanc ddefnyddio\u2019r Gymraeg, yn yr ysgol ac yn y gymuned. Dyna beth rydyn ni eisiau ei weld, mwy a mwy yn defnyddio\u2019r Gymraeg, yn clywed y Gymraeg ar y stryd. Mae angen i ni ddatblygu ac adeiladu ar sgiliau a hyder.\u201d"}, {"text_idx": "#000020", "text": "Dywedodd y Cynghorydd Ann Davies, yr Aelod Cabinet dros Faterion Gwledig a Pholisi Cynllunio: \u201cRwy\u2019n hynod falch o weld y ddogfen hon ac mae pleser gennyf ei chefnogi. Gan weithio gyda phlant ifanc, hynny yw plant o dan dair oed, gallaf ddweud bod plant yn dysgu iaith yn gyflym iawn, maent yn ei hamsugno, ac mae\u2019r broses yn wahanol iawn i ddysgu iaith fel oedolyn. Wrth iddyn nhw fynd yn hy\u0302n mae\u2019r broses yn yr ymennydd yn hollol wahanol. Rwy\u2019n falch o weld bod pwyslais ar y blynyddoedd cynnar, dyna pryd mae angen i ni ddechrau.\u201d"}, {"text_idx": "#000023", "text": "\u201cMae manteision bod yn ddwyieithog yn lluosog, yn gymdeithasol ac ym myd gwaith, ac mae\u2019r strategaeth hon i\u2019w chroesawu\u2019n fawr.\u201d"}, {"text_idx": "#000029", "text": "Conwy County Borough residents asked for their views on education services"}, {"text_idx": "#000031", "text": "Welsh Secretary reveals driving lorry for family firm put him on road to success"}, {"text_idx": "#000032", "text": "Caernarfon: Golden voiced carer Karl delights care home residents every day"}, {"text_idx": "#000033", "text": "Closing schools on the border could see more pupils lost to English schools"}]